James Peace

Ni **Kenneth James Peace** ket naipasngay idiay Paisley, 28 Septiembre, 1963. Isu ket maysa a kompositor ti Scotland, pianista ti konsierto ken visual nga artista.

## Biograpia
Ni James Peace ket naipasngay idiay Paisley, Scotland, idi 28 ti Septiembre, 1963. Binusbosna ti kaaduan a paset ti kinaubingna idiay Helensburg, maysa a resort iti igid ti baybay iti laud ti Scotland. Ti pamiliana ket addaan iti adu nga artista (a kas kenni John McGhie), ken isu ket nainaig met ken Felix Burns, maysa a nalatak a kompositor ti musika ti panagsala iti umuna a kagudua ti maika-20 a siglo. Isu ket nakaawat iti matrikula ti piano manipud idi agtawen iti walo ken ti immuna a publiko a panagpabuyana ket napasamak idi agtawen iti sangapulo ket uppat, a nangipabuya ti musika babaen ken Scott Joplin. Idi agtawen iti sangapulo ket innem, isu ket naawat idiay Royal Scottish Academy of Music and Drama (ita a naawagan: Royal Conservatoire of Scotland) kas ti kaubingan pay laeng nga amin-tiempo nga estudiante. Idi 1983, nagturpos manipud iti Glasgow University iti maysa a B.A. degree iti panangisuro iti piano. Iti sumaganad a tawen isu ket nakaawat ti diploma iti musika iti panagpabuya kalpasan iti panagtokarna ti Mendelssohn's Piano Concerto No.1 a kadua ti orkestra ti RSAMD. Kalpasan a pinanawanna ti pormal a panagadal, adu ti agsapul kenkuana kas pianista ken isu ket nagnaed idiay Edinburgh manipud 1988 agingga 1991.

Nagnaed ni James Peace idiay Bad Nauheim, Alemania (Aleman: Bundesrepublik Deutschland) manipud 1991 agingga 2009. Manipud idi 1998 nangaramid iti panagadal iti tango, nangpataud iti CD Tango escocés (Scottish Tango) kadagiti bukodna a komposision ti piano nga inspirado iti tango, ken idi 2002 isu ket nagbalin nga honorario a kameng ti Victoria College of Music. Iti isu met laeng a tawen, isu ket napan kadagiti solo a konsierto a panagpasiar iti Amianan ti Alemania idi Septiembre/Oktubre ken iti Adayo a Daya idi Nobiembre, a nangipaay iti umuna a panagpabuyana iti Tango XVII idiay Hong Kong.

Kadagiti sumaganad a tawen, dagiti panagpabuyana ket naikonsentrar idiay Europa. Inpabuyana dagiti bukodna a tango kadagiti sumaganad a kabesera a siudad: Amsterdam, Athens, Berlin, Bruselas, Helsinki, Lisbon, Londres, Madrid, Oslo, Reykjavík ken Vienna.

Idi 2008, isu ket nagbalin nga honorario a kameng ti London College of Music kas panangbigbig kadagiti serbisiona iti tango.

Kalpasan ti ababa a panawen idiay Edinburgh, nagsubli isuna idi Pebrero 2010 idiay Alemania tapno agnaed idiay Wiesbaden. Daytoy ti nangiturong kadagiti baro nga impulsion ken nangaramid kadagiti ababa a pelikula ti sumagmamano kadagiti bukodna a komposision. Ti dokumentario a pelikula a James Peace in Wiesbaden ket maysa kadagiti obrana iti daytoy a klase.

## Premio ken Pammadayaw
● Umuna a Premio, Agnes Millar Prize. Glasgow, 1983

● Umuna a Premio, Dunbartonshire EIS Prize. Glasgow, 1984

● Umuna a Premio, Sibelius Essay Prize. Glasgow, 1985

● Honorario a Diploma, TIM Premio. Roma, 2000

● Honorario a Diploma, IBLA Foundation. New York, 2000

● Komemoratibo a Medalia, International Piano Duo Association. Tokyo, 2002

● Balitok a Medalia, Académie Internationale de Lutèce. Paris, 2008

## Dagiti Kangrunaan a Komposision
● The Waterfall (Ti Dissuor)

● Idyll (Serenada iti Agsapa)

● Lento Lacrimoso (Dagiti Naulimek a Lua)

● Forgotten Leaves (Dagiti Nalipat a Bulbulong)

● Ceremonial March No.1 (Seremonya a Pang-martsa num.1)

● Ceremonial March No.2 (Seremonya a Pang-martsa num.2)

● Autumn Gold (Otoño a Balitok)

● Eternal Song (Agnanayon a Kanta)

● "Para ken Georgia" (Georgiano: საქართველოსთვის)

(Dagiti liriko: Tamari Chikvaidze, Zurabi Chikvaidze at James Peace)

● 24 a Tango para iti solo a piano

## Dagiti Nagibasaran

## Dagiti Akinruar a Link
* Souvenir de Buenos Aires - youtube
* Lento Lacrimoso - youtube 
* Autumn Gold - youtube